  SPITALUL DE PSIHIATRIE ȘI PENTRU MĂSURI DE SIGURANȚĂ ȘTEI BIHOR , cu sediul în ȘTEI, STR. ZORILOR, NR. 26, JUD. BIHOR, C.U.I.: 5021730, organizează concurs, pentru ocuparea următorului post contractual, conform H.G. nr. 1336/08.11.2022.
1. Nivelul postului: execuție
2. Denumirea postului: ASISTENT MEDICAL GENERALIST DEBUTANT CU PL, pe perioadă nedeterminata
3. Grad: DEBUTANT
4. Numărul de posturi: 7
5. Durata timpului de lucru: NORMĂ ÎNTREAGĂ, 8 ORE 

6. Vechimea în muncă: NU SE SOLICITĂ

7. Nivelul studiilor: POSTLICEALE

Dosarele de concurs se depun la ȘTEI, STR. ZORILOR, NR. 26, JUD. BIHOR, compartimentul resurse umane, persoana de contact:BORZA CATALINA MARIANA , email: psihiatrie.stei@yahoo.com
Data publicării și afișării anunțului de concurs este: 07.09.2026
Documente solicitate candidaţilor pentru întocmirea dosarului de concurs, conform art. 35 din H.G. 1336/2022:
a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

j) taxa de înscriere (50 lei)

k) certificat de membru și adeverință pentru participare la concurs eliberate de Ordinul Asistenților Medicali generaliști, Moașelor și Asistenților medicali din România.

           Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

      Copiile de pe actele prevăzute de la lit. b) – e), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.

       Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise și/sau probei practice.
Dosarele de concurs se depun la sediul Spitalului de Psihiatrie și pentru Măsuri de Siguranță Ștei, str. Zorilor nr. 26, județul Bihor, compartimentul RUNOS, tel. 0259332354, interior 104, persoana de contact Borza Mariana, email: secretariat@hpsihiatriestei.ro  

Termenul de depunere a dosarelor: 21.09.2026, orele 16,00, la sediul instituţiei.
Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).
Condiţii specifice de participare la concurs:
1. Studii de specialitate: diploma de școală sanitară postliceală sau echivalentă/diplomă de studii postliceale prin echivalare conform H.G. nr. 797/1997

2. Certificat de membru eliberat de O.A.M.G.M.A.M.R. și avizul pe anul în curs

3. Adeverință de participare la concurs eliberată de O.A.M.G.M.A.M.R. 

4. Vechime: nu se solicită
Bibliografie:

1. Lucreția Titircă – Urgențe medico-chirurgicale;

2. Lucreția Titircă – Tehnici de evaluare și îngrijiri acordate de asistenții medicali. Ghid de Nursing;

3. Ordinul M.S. nr. 1101/2016 privind aprobarea  Normelor de supraveghere, prevenire și limitare a infecțiilor asociate asistenței medicale în unitățile sanitare;

4. Ordinul M.S. nr. 1761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia;

5. Legea nr. 46/2003 (*actualizată) privind drepturile pacientului și Normele de aplicare (O.M.S. nr. 386/2004);

6. Ordinul M.S. nr. 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale;

7. Legea nr. 487/2002 - Legea sănătății mintale și a protecției persoanelor cu tulburări psihice. Măsuri speciale de îngrijire., O.M.S. nr. 488/2016 pentru aprobarea Normelor de aplicare a legii sănătății mintale și a protecției persoanelor cu tulburări psihice nr. 487/2002;

8. Codul de etică și deontologie al asistentului medical generalist, al moașei și al asistentului medical din România.

9. Fișa postului.
Tematica

1. Nevoile fundamentale ale ființei umane

2. Administrarea medicamentelor

3. Recoltarea produselor biologice

4. Urgențe medico-chirurgicale

5. Intervenția asistentului medical în cazul pacientului psihiatric cu agitație psiho-motorie.

6. Prevenirea, limitarea și controlul infecțiilor asociate asistenței medicale în unitățile sanitare. Igiena și dezinfecția mâinilor. Metodologia de supraveghere a expunerii accidentale a personalului care lucrează în sistemul sanitar la produse biologice.

7.  Consimțământul pacientului privind intervenția medicală.

8.  Dezinfecția.

9.  Colectarea, ambalarea, transportul și stocarea deșeurilor periculoase rezultate din activitatea medicală.

10. Etica și deontologia în exercitarea profesiei de asistent medical generalist.

11. Drepturile pacienților.

Calendarul de desfăşurare a concursului, respectiv data limită şi ora până la care se pot depune dosarele de concurs:

I. Depunerea dosarelor:

- data maximă de depunere dosare: 21.09.2026
- data selecție dosare: 22.09.2026

- afișarea rezultatelor la selecția dosarelor: 23.09.2026,orele 16,00

- termen contestare selecție dosare: 24.09.2026, orele 16,00

- afișare rezultate la soluționarea contestațiilor selecției dosarelor: 25.09.2026, orele 16,00
II. Proba scrisă

- proba scrisă în data de 29.09.2026, ora 10,00, la sediul instituției

- afișarea rezultatelor la proba scrisă: 30.09.2026,orele 16,00

- termen contestare proba scrisă: 01.10.2026, orele 16,00

- afișare rezultate la soluționarea contestațiilor proba scrisă: 02.10.2026, orele 16,00

III. Proba interviu

- proba interviu în data de 06.10.2026, ora 10,00, la sediul instituției

- afișarea rezultatelor la proba interviu: 07.10.2026,orele 16,00

- termen contestare proba interviu: 08.10.2026, orele 16,00

- afișare rezultate la soluționarea contestațiilor proba interviu: 09.10.2026, orele 16,00

Rezultatele finale se vor afișa în data de 12.10.2026, orele 16,00.

            Rezultatele finale se afișează la sediul spitalului și pe pagina de internet a acesteia, la secțiunea special creată în acest scop, prin specificarea mențiunii „admis” sau „respins”.
            Dosarele de concurs se depun la sediul Spitalului de Psihiatrie și pentru Măsuri de Siguranță Ștei, str. Zorilor nr. 26, județul Bihor, Biroul resurse umane, tel. 0259332354, interior 104, persoana de contact Borza Mariana–secretar comisie, email: secretariat@hpsihiatriestei.ro  

            Tematica de concurs și bibliografia se află afișată la avizierul spitalului de la intrarea în unitate și pe site-ul unității www.hpsihiatriestei.ro
MANAGER                                                               COMP. RUNOS

ec. MIARA Horia                                                        ec. BORZA Mariana
